Treiñ a reomp dre ur straed vihan, straed ar Velli. Dirak ar stal e chomomp a-sav. Mont a reomp er-maez eus an oto, ha merzout a ra Jañ-Loui diouzhtu eo bet torret ar sielloù oa bet lakaet ouzh an nor. Neuze e tenn e bistolenn en ur lavaret din chom a-dreñv dezhañ,  hep kaozeal. Erru er stal e taoulamm daou zen gwisket e du, bep a gougoul war o fenn. Amzer da Jañ-Loui bukañ e bistolenn etrezek enno setu int skampet kuit dre dor a-dreñv ar stal. Mont a ra Sanchez do heul betek kochu Douarnenez, met siwazh, koll a ra anezho e-touez an dud.